ÚRAD VLÁDY
    SLOVENSKEJ REPUBLIKY
           sekcia vládnej legislatívy

                                                                                                            Na rokovanie vlády SR
	Dňa  25.januára 2006
	K materiálu č. 951/2006
	K bodu č.15

S T A N O V  I  S K O

k návrhu nariadenia vlády Slovenskej republiky o technických požiadavkách na
        určité vybavenie a charakteriky  poľnohospodárskych kolesových traktorov a
lesných kolesových traktorov

                                                                      I

     Návrh nariadenia vlády Slovenskej republiky o technických požiadavkách na určité vybavenie a charakteristiky poľnohospodárskych kolesových traktorov a lesných kolesových traktorov predkladá na rokovanie vlády SR minister dopravy, pôšt a telekomunikácií Slovenskej republiky Pavol Prokopovič ako iniciatívny návrh.

     Predloženým návrhom nariadenia vlády sa do právneho poriadku Slovenskej republiky preberá smernica Rady 74/151/EHS zo 4.marca 1974 o aproximácii právnych predpisov členských štátov o určitých súčastiach a charakteristikách kolesových poľnohospodárskych a lesných traktorov v znení smernice Rady 82/890/EHS, smernice Komisie 88/410/EHS, smernice Európskeho parlamentu a Rady 97/54/EHS a smernice Komisie 98/38/ES.

     Návrh nariadenia vlády sa netýka hospodárskych, sociálnych, pracovných a mzdových podmienok, ani iných dôležitých záujmov zamestnancov a zamestnávateľov a nie je potrebné ho prerokovať v Rade hospodárskeho a sociálneho partnerstva Slovenskej republiky.

     Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.

II

      Legislatívna rada  vlády Slovenskej republiky prerokovala predmetný návrh nariadenia vlády SR na svojom zasadnutí 20.12.2005 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.
                                                                         III

      
       Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady (11 pripomienok ), preto odporúča vláde SR návrh nariadenia vlády SR v predloženom znení schváliť.

V Bratislave 23.1.2006
Vypracovala: K. Gališinová

	Štefan G r m a n
                                                                                                                  generálny riaditeľ
	   sekcie vládnej legislatívy